เรื่องร้องเรียน: 1. สวัสดีค่า เนื่องจากมีร้านอาหารริมน้ำในซอยเจริญนคร 29/2 ที่เปิดมาสักพักแต่มีปัญหากลิ่นอาหารที่ค่อนข้างรบกวนระแวกข้างบ้าน เบื้องต้นต้องแจ้งก่อนว่าบริเวณดังกล่าวเป็นชุมชนเล็ก บ้านติดกัน จึงทำให้กลิ่นคลุ้งส่งผลต่อการใช้ชีวิตประจำวันค่ะ   *ทำการแจ้งทางร้านไปแล้วทางการทำการแก้ไข แต่กลิ่นยังแรงอยู่ค่ะ   2. ซอยเจริญนคร 29/2 เป็นซอยแคบและมีเด็กเล็กค่อนข้างเยอะค่ะ รถมอเตอร์ไซค์ที่เข้ามาร้านอาหารค่อนข้างขับเร็วเกินกว่า 30km./hour ในเขตชุมชนเกรงว่าอาจทำให้เกิดอุบัติเหตุได้ค่ะ อยากให้ทางกทม.มีป้ายแจ้งเตือนค่ะ   3. ด้วยร้านอาหารที่มีคนเข้าออกอยู่ตลอด ทำให้มีรถเข้ามาจอดเป็นจำนวนมาก และไม่ได้มีการจัดระเบียบที่จอดรถอย่างจริงจัง จึงทำให้เกิดปัญหาลูกค้าจอดรถบังหน้าบ้านของผู้อยู่อาศัยในพื้นที่ และยากต่อการเข้า-ออกค่ะ   4. เนื่องจากร้านอาหารมีการทิ้งขยะลงแม่น้ำ และไม่มีถังขยะที่ตั้งไว้ให้ลูกค้าจึงเกรงว่าอาจส่งผลเสียระยะยาวต่อแม่น้ำค่ะ  5. ไม่มีบริเวณสูบบุหรี่ที่ชัดเจน จึงทำให้กลิ่นบุหรี่ที่เข้ามาในบ้านของผู้อยู่อาศัยอื่นค่ะ   สุดท้ายฝากทางกรุงเทพมหานครเข้ามาตรวจสอบหน่อยนะคะ ร้านอาหารเริ่มเป็นที่รู้จักและมีลูกค้าจำนวนมากเข้า-ออกอยู่ตลอดเวลา เพียงอยากให้จัดระเบียบให้ดีขึ้นและไม่ส่งผลกระทบต่อบ้านข้างเคียง ซึ่งบางหลังมีผู้สูงอายุที่มีโรคประจำตัวเกี่ยวกับระบบทางเดินหายใจ จึงค่อนข้างส่งผลกระทบมากๆค่ะ   ขอบคุณมากค่ะ
การดำเนินการของเจ้าหน้าที่: ฝ่ายสิ่งแวดล้อมฯ ได้ดำเนินการส่งเรื่องให้กับฝ่ายเทศกิจ เพื่อดำเนินคดีตามพรบ.การสาธารณสุข พ.ศ.2535
ความเห็นของผู้แจ้ง: ขอบคุณเจ้าหน้าที่ทุกท่านมากค่ะ ขอเป็นอีกหนึ่งกำลังใจในการปฎิบัติงานนะคะ 🙏🏼
พื้นที่: แขวงบางลำภูล่าง เขตคลองสาน กรุงเทพมหานคร